cyanic-selkie/wikianc huggingface dataset:
Բեսլանի ահաբեկչական հարձակման հետ կապված հակասություններ
Ահաբեկիչների կողմից թմրանյութի օգտագործում
Հարկավոր է նշել, որ Կուլաևը ժխտել է մյուս ահաբեկիչների կողմից թմրանյութերի օգտագործման փաստը ։ Բացի այդ, ահաբեկիչների մոտ թմրանյութային միջոցների բացակայության մասին, բացառությամբ ցավազրկողների օրգանական քանակության (տրիմեպերիդին, օնմոպոն), վկայել են նաև բազմաթիվ պատանդներ ։ Բացի այդ, Ռուսալն Աուշևը, որը սեպտեմբերի 2-ին դեմ առ դեմ բանակցություններ է վարել ահաբեկիչների հետ, գրոհայիններին բնորոշել է որպես «սթափ և ինքնավստահ» ։ Նույնը հաստատել է նաև բժշկուհի Լարիսա Մամիտովան, որը եղել է պատանդների թվում ։
Ասլան Մասխադովի մասնակցություն
Սեպտեմբերի 3-ի կեսօրին Ահմեդ Զաքաևը հայտնել է Ալեքսանդր Ձասոխովին այն մասին, որ հաղորդագրություն է փոխանցվել Ասլան Մասխադովին և Ձասոխովը կտեղեկացվի, եթե լինեն նորություններ ։ Կուլաևի դատավարության ժամանակ Ձասոխովը վերահաստատել է իր ցուցմունքը։ Սակայն որոշ ԶԼՄ-ներ, ինչպես նաև Հյուսիսային Օսիայի խորհրդարանի կոմիտեն տարածել են հաղորդագրություն, որ Մասխադովը պատրաստ է եղել ժամանել Բեսլան, սակայն Ձասոխովը խնդրել է տալ 1,5 ժամ ժամանակ՝ լուծելու տեխնիկական հարցերը, որոնք կապված էին Իչկերիայի Չեչենական Հանրապետության նախագահի այցի հետ։ Հենց այդ ժամանակ էլ սկսվել է շենքի գրոհը ։ Բացի այդ, 2004 թվականի սեպտեմբերի 3-ին հատուկ ջոկատայինների կողմից գաղտնալսվել է Զաքաևի և ոմն Բիլալի հեռախոսազրույցը, որտեղ Զաքաևը պահանջում էր ոչ մի դեպքում իրեն չկապել «Հոր» հետ (Մասխադովի մականուններից մեկը), քանի որ Մասխադովը «ոչ այս, ոչ էլ այն կողմի հետ չպետք է խոսի» ։ Ինքը Մասխադովն, ահաբեկչությունից հետո տարածած իր հաղորդագրություններում, ոչ մի անգամ չի շեշտել իր պատրաստակամությունը ժամանելու Բեսլան և հանդես գալու որպես միջնորդ։
Խմբի մեջ առկա երկու խմբակցություններ
Գոյություն ունի վարկած, համաձայն որի խումբը բաժանված է եղել երկու մասերի․ «վարձկաններ» և «նահատակներ»։ Եթե առաջիններն աշխատանքն իրականացնում էին բացառապես փողի համար և պատանդների քողի տակ պատրաստվում էին հեռանալ, ապա երկրորդները եկել էին «Ալլահի անունից ընդունեին մահը»։ Խմբի որոշ անդամներ ընդհանրապես չգիտեին, թե որ օբյեկտը կենթարկվի հարձակման ։ Որոշ պատանդների վկայությունների համաձայն, սեպտեմբերի 1-ին Խուչբարովը կոնֆլիկտ է ունեցել շահիդուհիներից մեկի հետ, որը բղավում էր․ «Ոչ, ոչ, ես չեմ անի։ Դուք ասել էիք, որ սա ոստիկանության բաժանմունք է»։ Դրանից հետո շեհիդուհին իրեն պայթեցրել էր ։ Կուլաևը նշում էր, որ խմբում եղել է երկու խմբակցություն («Գնդապետի» և «Ինգուշի»), սակայն չի հիշում ահաբեկիչների միջև տեղի ունեցած կոնֆլիկտի մասին ։ Բասաևն իր նամակում հերքել է այս խոսակցությունները, որը հրապարակվել է սեպտեմբերի 17-ին ։
«Դատարկ տեսաերիզ»
2004 թվականի սեպտեմբերի 1-ին «Վեստի» լրատվական հաղորդմանը հայտնել են, որ գրոհայինները տեսաերիզ են փոխանցել՝ դպրոցում տեղի ունեցող իրադարձությունների ձայնագրությամբ ։ Արդեն մեկ ժամ անց նույն հեռուստաընկերությունը, հիմնվելով Հյուսիսային Օսիայի կառավարության մամլո ծառայության վրա, հայտնել է, որ նախկինում փոխանցված տեսաերիզը եղել է դատարկ ։ Օպերատիվ շտաբի անդամներ Վալերի Անդրեևը և Վիկտոր Սոբոլևը, ինչպես նաև Հյուսիսային Օսիայի ներքին գործերի նախարար Կազբեկ Ձանթիևը հերքել են նման տեսաերիզի առկայության փաստը, իսկ Նուրփաշա Կուլաևը հիշատակել է միայն այն տեսաերիզը, որտեղ տեսագրվել է Աուշևի գալը ։ Տեսաերիզի փոխանցման փաստը չի արձանագրվել ոչ մի տեղ, սակայն դրա գոյության փաստն առաջացրել է հանրային մեծ հնչեղություն։ Շամիլ Բասաևը հայտարարել է, որ «դատարկ» տեսաերիզում տեսագրված է եղել պատանդների ուղերձը Վլադիմիր Պուտինին , սակայն կենդանի մնացած պատանդներին և ոչ մեկը չի վկայել ՌԴ նախագին ուղղված տեսաուղերձի մասին։
Ահաբեկչության մեջ այլ պետությունների ներգրավվածության վարկած
Ահաբեկչության գործի դատախազության հետաքննությունը չի պարզել կամ հաստատել պատվիրատուների ինքնությունը, որը լրագրողների և վերլուծաբանների կողմից առաջացրել է տարբեր վարկածներ։ Այդ վարկածներից մեկի համաձայն, ահաբեկչության իրագործման մեջ հետաքրքրված են եղել արևմտյան հատուկ ծառայությունները, որի օգտին խոսում են հետևյալ պնդումները․
Ծանոթագրություններ
Կատեգորիա:Բեսլանի ահաբեկչական հարձակում
Ջոն Քենեդի Կրտսեր
Ջոն Ֆիցջերալդ Քենեդի Կրտսեր (John Fitzgerald Kennedy, ), ամերիկացի լրագրող և փաստաբան, երրորդ երեխան և ԱՄՆ 35-րդ նախագահ Ջոն Քենեդիի և Ժաքլին Քենեդիի առաջին որդին։ Ամերիկյան մամուլում նրան անվանում էին նաև Ջոն կրտսեր (անգլ.՝ John Jr), Ջոն-Ջոն (անգլ.՝ John-John), կամ JFK Jr, կամ Ամերիկայի որդին (անգլ.՝ America's Son), քանի որ նա սակավաթիվ նախագահական երեխաներից մեկն էր, որը վաղ տարիքում հայտնվել էր Սպիտակ տանը և փաստորեն դաստիարակվել էր ողջ երկրի աչքի առաջ։
Մանկություն
Ջոն Քենեդի կրտսերը ծնվել է իր հոր՝ Ջոն Քենեդիի նախագահ ընտրվելուց 16 օր անց, մանկությունից մինչև իր մահը՝ 1999 թվականը նա եղել է հանրության աչքի առաջ։ Իր կյանքի առաջին երեք տարիների ընթացքում ապրել Է Սպիտակ տանը, մամուլում հայտնվել են Սպիտակ տանը մեծացող Ջոն Քենեդի կրտսերի բազմաթիվ լուսանկարներ։ Ջոն-Ջոն մականունը (անգլ.՝ John-John) մի լրագրողի հոդվածի պատճառով է ստացել, որը սխալ է լսել, թե ինչպես է որդուն կանչում հայրը և մտածել, որ Քենեդիի ընտանիքում այդպես են անվանում կրտսեր Ջոն Քենեդիին։ Մամուլում այդ մականունը տարածվել է, և թեև Քենեդիի ընտանիքը հերքել է այդ տեղեկությունը, ԱՄՆ-ում շատերը սկսել են հենց այդպես անվանել Ջոն Քենեդի կրտսերին։ Հետագայում Ջոն Քենեդի կրտսերը դպրոցում սովորելու առաջին օրը ծեծկռտուք է սարքել իր համադասարանցու հետ, որը նրան անվանել էր Ջոն-Ջոն։
Ջոնի երեք ամյակից երեք օր առաջ՝ 1963 թվականի նոյեմբերի 22-ին, Դալլասում սպանվեց նրա հայրը։ Նախագահ Քենեդիի հուղարկավորությունը տեղի է ունեցել 1963 թվականի նոյեմբերի 25 ին՝ Ջոն Քենեդի կրտսերի ծննդյան օրը, ամբողջ աշխարհում ցուցադրվել են կադրեր, որտեղ Ջոն Քենեդի կրտսերը ողջունում է իր հոր դագաղը։
Հոր սպանությունից հետո Ջոն Քենեդի կրտսերը իր մոր՝ Ժաքլին Քենեդիի հետ ապրել է Նյու Յորք նահանգում՝ Մանհեթենում։ 1968 թվականին նրա մայրը կրկին ամուսնացել է հույն մագնատ-նավատեր Արիստոտել Օնասիսի հետ։ Խորթ հայրը մահացել է 1975 թվականին, երբ Քենեդի կրտսերը 14 տարեկան էր։
Կարիերա
Տարրական դպրոցում սովորելուց հետո ընդունվել է Ֆիլիպսի ակադեմիա, որից հետո ընդունվել է Բրաունի համալսարան, հակառակ ընտանեկան ավանդույթի, որով Քենեդիները սովորում էին Հարվարդում։
1988 թվականի հուլիսի 19-ին ժողովրդավարական կուսակցության ազգային համագումարում հանդես եկավ 6 րոպեանոց ելույթով։
1989-1993 թվականներին աշխատել է որպես Մանհեթենի շրջանային դատախազի օգնական։ 1995 թվականին հիմնադրել է «Ջորջ» հասարակական, քաղաքական ամսագիրը (անգլ. George), Ջոն Քենեդի կրտսերի մահից հետո ամսագիրը գնվել է մեդիաընկերություններից մեկի կողմից և թողարկվել մինչև 2001 թվականի սկիզբը, որից հետո փակվել է գովազդային միջոցների պակասի պատճառով։
1999 թվականին հայտարարել է 2000 թվականի ԱՄՆ-ի նախագահական ընտրություններում իր հնարավոր թեկնածությունն առաջադրելու մասին։
Ամուսնություն
ԱՄՆ-ում Ջոն Քենեդի կրտսերը շատ հայտնի գործիչ էր, մամուլում համարվում էր ԱՄՆ-ի նախանձելի փեսացուներից մեկը։ Նրան էին վերագրվում բազմաթիվ սիրավեպեր այնպիսի հայտնի մարդկանց հետ, ինչպիսիք են Մադոննան կամ Դարիլ Հաննան։ 1996 թվականի սեպտեմբերի 21-ին նա ամուսնացել է Կարոլին Ջոն Բիսեթի հետ, արարողությանը մասնակցել են նրա քույր Քերոլայն Քենեդին և նրա զարմիկ Էնթոնի Ռադզիվիլը։ Ջոնն ու Կարոլինը երեխաներ չունեին։
Մահ
1999 թվականի հուլիսի 16-ին Ջոն Քենեդի կրտսերն իր կնոջ՝ Քերոլին Ջին Բեսեթ-Քենեդիի և նրա քրոջ՝ Լորենի հետ Նյու Ջերսիի Էսեքս շրջանի օդանավակայանից թեթև ինքնաթիռով մեկնել է «Պայպեր Սարատոգա»։ Քենեդին ղեկավարում էր ինքնաթիռը և ուղևորվում էր Մասաչուսեթսի նահանգ՝ մասնակցելու իր զարմիկ Ռորի Քենեդիի՝ Ռոբերտ Քենեդիի կրտսեր դստեր հարսանիքին։ Ինքնաթիռը վթարի է ենթարկվել՝ մեծ արագությամբ ընկնելով Ատլանտյան օվկիանոսը։ Ինչպես ցույց է տվել հետաքննությունը, աղետը տեղի է ունեցել տարածության մեջ ապակողմնորոշվելու և վատ տեսանելիության պատճառով։ Ռադարների ձայնագրությունները ցույց են տվել նաև, որ ինքնաթիռը, հնարավոր է, թռիչքի որոշ հատվածներում գտնվել է ավտոպիլոտում։ Այնուամենայնիվ, ենթադրվում է, որ եթե աղետի պահին ավտոպիլոտը միացված լիներ, տարածության մեջ ապակողմնորոշումը չէր լինի, քանի որ դա բացառապես մարդկային սխալ է։ Ջոն Քենեդի կրտսերը անփորձ օդաչու էր, ով ինքնուրույն թռել էր ընդամենը 75 ժամ և այդ երթուղով չէր թռչում օրվա մութ ժամերին, համարվում է, որ աղետը տեղի է ունեցել վատ տեսանելիության պայմաններում սխալի պատճառով։
ԱՄՆ նախագահ Բիլ Քլինթոնի ցուցումով Քենեդի կրտսերի մահից հետո սուգ Է հայտարարվել և Սպիտակ տանը իջեցվել Է ԱՄՆ-ի պետական դրոշը։ Ինքնաթիռի բեկորների և զոհվածների մարմինների որոնմանը մասնակցել են ԱՄՆ-ի ռազմածովային ուժերի նավերը։ Մահացածի մնացորդները դիակիզվել և ցրվել են Մարտաս Վինյարդ կղզու ափերից դուրս գտնվող նավից ։
Ծանոթագրություններ
Կատեգորիա:Ամերիկացի լրագրողներ Կատեգորիա:ԱՄՆ-ի նախագահների երեխաներ Կատեգորիա:ԱՄՆ-ի դեմոկրատական կուսակցության անդամներ Կատեգորիա:Ամերիկացի իրավաբաններ Կատեգորիա:20-րդ դարի քաղաքական գործիչներ Կատեգորիա:Ամերիկացի գրողներ Կատեգորիա:Ամերիկացի հրատարակիչներ Կատեգորիա:Նյու Յորքի համալսարանի շրջանավարտներ Կատեգորիա:Բրաունի համալսարանի շրջանավարտներ Կատեգորիա:Ամերիկացի փաստաբաններ Կատեգորիա:Ամերիկացի օդաչուներ
Խուլիթխան
Խուլիթխան, գյուղ Արևմտյան Հայաստանում, Դիարբեքիրի վիլայեթի Արղանամադենի գավառակում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Տուրաչի
Տուրաչի (Турачи, Турасы), գյուղ Ռուսաստանի Բաշկորտոստան հանրապետության Իլիշևսկի շրջանի կազմում։
Բնակչությունը 2009 թվականին գրանցված տվյալներով կազմում էր 226 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Իլիշևսկի շրջանի բնակավայրեր
Գրին կղզիներ
Գրին կղզիներ, կղզիների փոքրիկ խումբ Պապուա Նոր Գվինեայում։ Կղզեխմբի կոորդինատներն են 4°30′ հվ. լ. 154°10′ ավ. ե., այն գտնվում է 200 կմ Ռաբաուլից (Նոր Բրիտանիա) արևելք և 200 կմ հյուսիս-արևմուտք Բուգենվիլ կղզուց։ Գրին կղզիները Բուգենվիլի ինքնավար մարզի մի մասն են։
Ալֆրեդո Ադամե
Ալֆրեդո Ադամե (Alfredo Adame Von Knoop, ), մեքսիկացի դերասան, պրոդյուսեր և հաղորդավար։
Կենսագրություն
Ծնվել է 1958 թվականի հունիսի 10-ին Մեքսիկայի մեծությամբ առաջին Գվադալախարա քաղաքում։ Նրա հայրը արմատներով եղել է մեքսիկացի, իսկ մայրը՝ գերմանացի։ Ավարտել է օդաչուական դպրոցը և 10 տարի աշխատել Մեքսիկայի ավիաընկերությունում։ Դերասանական կրթություն է ստացել Սիլվի Դերբեսի ակադեմիայում։ 1980-ական թվականներից սկսած Ալֆրեդոն ակտիվ մասնակցություն է ունեցել Մեքսիկական հեռուստաընկերության տարբեր ծրագրերում և հաջողության է հասել, որպես դերասան ու հաղորդավար։ Հայտնի է նաև «Իմ երկրորդ մայրիկը» մեքսիկական հեռուստասերիալից իր Հանս Լութման դերով, որը գերմանացի գործարար էր։ Ամուսնացած է մեքսիկացի դերասանուհի Մարի Պաս Բանքելզի հետ, ունի երեք որդի։
Արտաքին հղումներ
Կատեգորիա:Մեքսիկացի դերասաններ Կատեգորիա:21-րդ դարի դերասաններ Կատեգորիա:Մեքսիկացի կինոդերասաններ Կատեգորիա:Մեքսիկացի հաղորդավարներ Կատեգորիա:Հեռուստատեսային դերասաններ
Շարախևի (Դուշեթի շրջան)
Շարախևի (შარახევი), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում ։
Դիրք
Գտնվում է ծովի մակարդակից 1580 մետր բարձրության վրա։ Շրջկենտրոն Դուշեթից հեռու է 32 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 11 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Դուշեթի շրջան
Պրեստո
Պրեստո (Presto), 2008 թվականի Pixar ստուդիայի կարճամետրաժ մուլտֆիլմ, որը ցուցադրվել է լիամետրաժ ՎԱԼԼ-Ի մուլտֆիլմի ցուցադրությունից առաջ։ Մուլտֆիլմի ոճը նման է 1940-ական թվականների Warner Brothers-ի (մուլտֆիլմեր Բագզ Բաննիի մասին) և MGM-ի (Թոմ և Ջերի) անիմացիոն նկարներներին։
Ծանոթագրություններ
Կատեգորիա:2008 մուլտֆիլմեր Կատեգորիա:Համակարգչային անիմացիոն ֆիլմեր Կատեգորիա:Ամերիկյան մուլտֆիլմեր Կատեգորիա:Կարճամետրաժ մուլտֆիլմեր Կատեգորիա:Pixar-ի մուլտֆիլմեր Կատեգորիա:Ամերիկյան ֆիլմեր
Ռաուլ Կաստրո Ռուս
Մասնակցել է Մոնկադա զորանոցի վրա 1953 թվականի հուլիսի 26-ի հարձակմանը։ Ձերբակալվել է և ազատվել ներմամբ 1955 թ.-ին։ 1956 թվականի դեկտեմբերի 2-ին մի խումբ հեղափոխականների հետ «Դրանմա» նավով ափ է դուրս եկել Օրիենտե նահանգում և մարտնչել Բատիստայի դիկտատուրայի դեմ։ 1959 թ.-ի հունվարի հեղափոխությունից հետո՝ Հեղափոխական զինված ուժերի նախարար։
Պարգևատրվել է Լենինի շքանշանով (1979 թ.)։
Ծանոթագրություններ
Կատեգորիա:Կուբացի կոմունիստներ Կատեգորիա:Կուբացի հեղափոխականներ Կատեգորիա:Բարեկամության շքանշանի ասպետներ (Ռուսաստան) Կատեգորիա:Հոկտեմբերյան հեղափոխության շքանշանով պարգևատրվածներ Կատեգորիա:Կուբացի պետական գործիչներ Կատեգորիա:Լենինի շքանշանի ասպետներ
Բոնաբ
Բոնաբ (, Bonāb կամ Benāb, ինչպես նաև՝ Բինաբ, Բունաբ, Բինով և Բինև), քաղաք Իրանի հյուսիս-արևմուտքում, Արևմտյան Ադրբեջանի օստանում։ Տեղակայված է Ուրմիա լճի ափին։ Վարչական կենտրոնը Բոնաբի շաhրեստանն է։ Բնակչությունն ըստ 2006 թվականի տվյալների կազմում էր 75,332 մարդ, 19,922 ընտանիք, բնակչությունը բացի պարսկերենից խոսում է նաև ադրբեջաներեն։
Քաբաբ
Բոնաբը հայտնի է իր քաբաբով։ Իրանի ռեստորաններում, քաբաբ պատրաստելու համար օգտագործում են բոնաբյան քաբաբի բաղադրատոմսը։
Շիրոկիե Կրինիցի
Շիրոկիե Կրինիցի (Широкі Криниці), գյուղ Ուկրաինայի Նիկոլաևի մարզի Դոմանյովկայի շրջանում։
Արտաքին հղումներ
Կատեգորիա:Ուկրաինայի Նիկոլաևի մարզի Դոմանյովկայի շրջանի բնակավայրեր Կատեգորիա:Ուկրաինայի գյուղեր
Ջոն Վու
Lion Rock Productions ընկերության հիմնադիր-նախագահն է ։
Ծանոթագրություններ
Կատեգորիա:Չինացի ռեժիսորներ Կատեգորիա:1946 ծնունդներ Կատեգորիա:Սեպտեմբերի 23 ծնունդներ Կատեգորիա:Չինացի կինոդերասաններ Կատեգորիա:Չինացի դերասաններ
Քրիստոնեական Աստուածաբանութիւն (2863, Պլատոն աբեղա)
Քրիստոնեական Աստուածաբանութիւն (2863), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2863 թվի տակ։ Ձեռագիրը գրվել է 1798 թվականին Աժդարխանում։ Ստացողը եղել է Թադեոս վարդապետը։ Գրված է թղթի վրա, որը ունի 33,5x21 չափս։ Ձեռագիրը կազմված է 214 թերթից։ Գրված է միասյուն, նոտրգրով։ Կազմը` կաշեպատ ստվարաթուղթ։ Հիշատակարաններ նախագաղափար՝ 1ա (1778 թ․, ստացողի՝ 1ա (1798 թ․) հետագայի՝ 1ա (19-րդ դար) ։
Ծանոթագրություններ
Կատեգորիա:Մատենադարանի ձեռագրեր
Աստղաձորի պատմության և մշակույթի անշարժ հուշարձանների ցանկ (Գեղարքունիքի մարզ)
Ծանոթագրություններ
Կատեգորիա:Գեղարքունիքի մարզի հուշարձանների ցանկեր
Տուղտավարդ
Տուղտավարդ, մոլոշավարդ, սուլթան վարդ, տուղտազգիների ընտանիքի բազմամյա խոտաբույսերի ցեղ։
Կենսաբանական նկարագիր
Ցողունը մերկ է կամ մազմզոտ, կանգուն, բարձրությունը՝ 50-250 սմ։ Տերևներն ամբողջական են կամ բլթակավոր։ Ծաղկաբույլը ողկուզանման է, ծաղիկները՝ երկսեռ, խոշոր, սպիտակ, բաց դեղնավուն, մուգ կարմրավունից մինչև բաց վարդագույն։ Ծաղկում է հունիս-սեպտեմբերին։ Պտուղը տրոհվող է՝ կազմված բազմաթիվ (18-40) միասերմ պագիկներից։ Սերմերը երիկամաձև են։
Տեսակներ
Հայտնի է մոտ 60, ՀՀ-ում՝ 8 տեսակ՝
Մշակվում է՝
Տարածում
Տարածված է Արագածոտնի, Շիրակի, Գեղարքունիքի, Վայոց ձորի, Սյունիքի և այլ մարզերում, Երևանի շրջակայքում։ Աճում է քարքարոտ լանջերին, լեռնատափաստաններում, ժայռաճեղքերում, ընկուզենու, գիհու նոսրանտառներում, թփուտներում և այլն։
Կիրառում և նշանակություն
Բույսի վերգետնյա մասը պարունակում է բազմաշաքարներ (գլյուկոզ, ռամևոզ, արաբինոզ ), ածխաջրեր, վիտամիններ և այլն։ Արմատներից պատրաստված խյուսով բուժում են թարախապալարները (արագ հասունացնում է) և վերքերը։ Ծաղիկների Եփուկն օգտագործում են տիֆի և այլ տենդային հիվանդությունների ժամանակ։ Կիրառվում է գեղազարդիչ ծաղկաբուծության մեջ։
Արտաքին հղումներ
Կատեգորիա:Ծաղկավոր բույսեր Կատեգորիա:Տուղտազգիներ Կատեգորիա:Դեղաբույսեր Կատեգորիա:Եվրոպայի բուսական աշխարհ Կատեգորիա:Ասիայի բուսական աշխարհ
Կասր իբն-Վարդան
Կասր-իբն-Վարդան, տեղավայր Սիրիայում։ Այստեղ է վաղ բյուզանդական միակ պահպանված պալատական անսամբլը (561—564 թթ.), որը պալատի և պաշտամունքային շենքի միացման արժեքավոր նմուշ է։ Պալատը հաղորդակցվում է գմբեթավոր բազիլիկին փայտյա միջանցքով, որը պալատի երկրորդ հարկը միացնում է բազիլիկի խորին։ Հետագայում այս միջոցը կիրառվել է նաև ռոմանական, ռուսական (Վլադիմիր-Սուզդալյան) ճարտարապետության մեջ։
Գրականություն
Կատեգորիա:Սիրիայի ամրոցներ Կատեգորիա:Սիրիայի տեսարժան վայրեր
Նախոդկա
Տնտեսությունը նեղ մասնագիտանում է նավահանգստային-տրանսպորտային համալիրում։ Բեռների վերամշակումն անցկացվում է Նախոդկա ծովային նավահանգստում, նավանորոգում, ձկնորսություն և ձկնաբուծություն։ Նախոդկայի երկաթուղային հանգույցը մի մասով կապված է Տրանսիբի հետ։ Նախոդկայից 20 կմ հեռավորության վրա գտնվում է Արևելյան խորջրյա նավահանգիստ, որը հանդիսանում է ԱՍԽՕ նավթամուղի վերջնական կետը։
Հիմնադրվել է 1864 թվականին՝ որպես հիդրոգրագրական պահակակետ։ Նավահանգստ-քաղաքի շինարարությունը կապված է եղել Վլադիվոստոկից դեպի Նախոդկա ծովային նավահանգիստը տեղափոխելու խորհրդային ղեկավարության պլանի հետ։ ԳՈւԼԱԳի բանտարկյալների ջանքերով 1947 թվականին բացվել է նավահանգիստը, 1950 թվականին բնակավայրին շնորհվել է քաղաքի կարգավիճակ։
Քաղաքի անվանում
Նախոդկա քաղաքի անունը (1940 թվականից մինչև 1950 թվականը համանուն բնակավայրի) ծագում է 1859 թվականի ամռանը ռուս ծովագնացների կողմից բացված Նախոդկա նավահանգստի անունից ։
1953 թվականի մարտի 12-ին, Ստալինի մահից հետո, Վլադիվոստոկից Մոսկվա հեռագիր է ուղարկվել՝ «Հեռավորարևելյան նավաստիների» անունից Նախոդկա քաղաքը Ստալինոմորսկ քաղաքի վերանվանելու խնդրանքով (իսկ Ամերիկայի ծոցը՝ Ստալինոմորսկի ծոց) ։
Պատմություն
Ժամանակակից քաղաքի տարածքում հայտնաբերվել են յանկովյան հնագիտական մշակույթին վերաբերող երկաթի դարի բնակավայրերի հետքեր։ Լվացարանների խիտ կուտակումները ձևավորել են երկար լիսեռ, որը հարյուրավոր մետրեր ծգվում է ծովափի երկայնքով։ Կարապի լճի, Նախոդկայի նավահանգիստների, Տունգուսի, Պրոզրոչնայայի և այլ օբյեկտների ափերին, ինչպես նաև Բռատ սոպկայի տակ և Պլեմյաննիկ սոպկայի քարանձավում հայտնաբերվել են քարե և երկաթի դարերի մարդկանց բնակավայրերի մնացորդներ այժմ մասամբ կամ ամբողջությամբ ավերված են ։
19-րդ դար
1855 թվականի օգոստոսի 21-ին Նախոդկայի ծոցն այցելել է անգլիական «Բարաքուդա» նավատորմի նավը, որն ուսումնասիրել էր Պետրոս Մեծի ծովածոցը թաթարական նեղուցից դեպի Ճապոնիա ճանապարհին։ Ավելի վաղ անհայտ ծոցն անգլիացիների կողմից անվանվել է Հորնեթ ծոցը։ Նավից վերադառնալուց հետո «Բարաքուդայի» սպա Ջոն Թրոնսոնը 1859 թվականին գիրք է հրատարակել, որում հետևյալ կերպ է նկարագրել բաց տարածքը. «Օգոստոսի 21-ի վաղ առավոտյան մենք հասանք Հորնեթի ծոցը, որը չափազանց բաց էր քամիների համար, որպեսզի խարիսխ գցեին այնտեղ։ Քամուց փակ ծովախորշերում և ծովափի երկայնքով գտնվում են շատ բերրի հողերը։ Ծովախորշի խորքում երևում են թաթարական փոքրաթիվ տներ…» :
1859 թվականի հունիսի 17-ին «Ամերիկա» շոգենավը, որում գտնվում էր Արևելյան Սիբիրի գեներալ-նահանգապետ Ն.Ն. Մուրավյով-Ամուրսկին, հետևել է Ռուսաստանի ափերին։ Հող երևաց։ Շրջանցելով ժայռոտ հրվանդանը՝ նավը մտել է անհայտ ծոցի ջրերը։ Խիտ մառախուղ էր, որը դժվարացնում էր տեսանելիությունը, անձրև էր գալիս։ Նավը դանդաղորեն անցնում էր ծովածոցի խորքը, ափից երկու մղոն հեռավորության վրա, Սեստրա սոպկայից ոչ հեռու խարիսխ դրվեց։ Հաջորդ օրը՝ 1859 թվականի հունիսի 18-ին, շտուրման Կրասիլնիկովը պատմական գրառում է կատարել վախթյան մատյանում ՝
1864 թվականի գարնանն Աստաֆևի հրվանդանի վրա հիմնվել է ենթասպա Գերասիմով Միխայիլ Նաումովիչի և 4 զինվորների զինվորական հիդրոգրաֆիական պահքը, որը 1860-ական թվականների վերջին ավելացել է մինչև 30 մարդու։ Հիդրոգրաֆները կատարում էին եղանակի ամենօրյա դիտարկումներ՝ նշումներ անելով ամսագրերում ։ 1864 թվականի օգոստոսին Ամուրի Նիկոլաևսկից Նախոդկա են ժամանել 9 ընտանիք և 7 ամուրիներ, որոնք ազատ են արձակվել Սախալինի վրա կատորգայի մեկնումից հետո։ Նրանցից 17-ը Սուչանի գետի երկայնքով հիմնել են Ալեքսանդրովկայի սլոբոդան, իսկ 4 ընտանիքներ հաստատվել են զինվորական պահքի մոտակայքում։ 1865 թվականի գարնանն Ամուրից Նախոդկա են եկել 26 գյուղացի։ Նրանք Նախոդկայում ապրել են մինչև օգոստոս, որից հետո մեկնել են Սուչան, որտեղ հիմնադրել են Վլադիմիրովկայի սլոբոդան։ 1865 թվականի մայիսի 3-ին Նախոդկայում գտնվելու ժամանակ վերաբնակներից մեկի մոտ որդի է ծնվել՝ Իվան Եֆիմովիչ Կրաևը, որը համարվում է Նախոդկայի առաջին բնիկը ։
1867 թվականի նոյեմբերի 13-ին Աստաֆևի հրվանդանի դիմաց Սիբիրյան տեսակարար գերատեսչության վերահսկողության տակ ձևավորվել է առևտրային ֆակտորիա։ Գերատեսչության կազմի մեջ են մտել կառավարիչ Հարալդ Ֆուրուգելմը, քարտուղար Նիկոլայ Կրյուկովը, զեմլեմեր Իվան Շիշկինը, բժիշկ Ալեքսանդր Կունցեն (Պրիմորսկի երկրամասի առաջին բժիշկը) և այլք։ Ֆինլանդիայից ներգաղթյալները 1868 թվականի ապրիլի 30-ին Նախոդկա են շոգենավով։ 1869 թվականի հունիսին զեմլեմեր Շիշկինի կողմից կազմվել է ֆակտորիայի կառուցապատման ծրագիր։ Գյուղում հայտնվել են 15 խանութներ, բաղնիք, պահեստներ, դարբնոց, գործարան, անտառային գործարան։ Շինարարական նյութերի առաքումը կառավարչի գլխավորությամբ իրականացվել է «Նախոդկա» շոգենավով։ 1870 թվականի ապրիլին «Նախոդկան» խորտակվել է, ֆակտորիան զրկվել է կանոնավոր ծովային հաղորդակցությունից։ 1871 թվականի ապրիլի 6-ին Նախոդկայում ստացած վնասվածքի պատճառով մահացել է Հարալդ Ֆուրուգելմը ։ 1873 թվականի մայիսի 25-ին ֆակտորիայի գույքը վերցվել է, հատուկ գերատեսչության պաշտոնյաները մեկնել են Պետերբուրգ։ Քաղաքացիական բնակչությունը տեղափոխվել է Ամբու գետ և Վլադիվոստոկ։ Ֆակտորիան դատարկվել է ։ Նախոդկայի ծովածոցի ափերին առաջին քաղաքացիական բնակավայրի, ֆակտորիայի և ռազմական դիրքի ճշգրիտ վայրը գտածոյի անհայտ է մնում ։
20-րդ դար
19-րդ դարի վերջին, մինչև Ամերիկանկա գյուղի ստեղծումը, Նախոդկայի ծովածոցի ափերին արդեն գոյություն ունեին մասնավոր տնային տնտեսություններ, որոնք գտնվում էին Լենինյան ժամանակակից փողոցի, «ՆՆՎԳ»-ի և Մորվոքզալի շրջաններում, Աստաֆևի հրվանդանի վրա գործում էր ձկնորսոցի գործարանը ։ 1891 թվականին Վլադիմիրո-Ալեքսանդրովսկուց մինչև Նախոդկայի ծովածոց, գրունտային ճանապարհը կազմել է 24 կմ ։ 1909 թվականին Նախոդկայի ծովախորշում ստեղծվել է Պրիամուրի մաքսային շրջանի մաքսային կետը ։
1915 թվականին Ամերիկանկայում բնակվում էր 806 մարդ, այդ թվում՝ 432 ռուս, 19 կորեացի, 278 օտարերկրացի, ինչպես նաև ժամանակավոր եկվորներ, բացվել է դպրոց, բնակելի տներից մեկում եկեղեցական ծառայություն է անցկացվել ։ 1919 թվականի վաղ առավոտյան գյուղը ենթարկվել է անգլիական «Քենթ» հածանավի հրետանային գնդակոծության։ Հնաբնակ Քսենիա Կոստիրինայի հիշողություններից. «Նավից զենքից սկսել են կրակել Ամերիկանկային։ Դա տեղի է ունեցել առավոտյան ժամը 6-ին։ Կրակոցները լսելուց հետո արթնացանք ու սկսեցինք նայել պատուհանին. ծոցում կապույտ շոգենավ կար։ Գյուղում պայթած արկերից պատուհանների ապակիները դողում էին, մարդիկ փախչում ու թաքնվում էին» ։ 1919 թվականի ապրիլի 22-ին Ամերիկանկայի գյուղական խորհրդի 6 անդամներ ծով են իջեցվել և այնտեղ գնդակահարվել ։
1930-ական թվականներին Նախոդկայի ծովածոցի ափին ինքնուրույն ավաններ են առաջացել՝ Նախոդկա, Հյուսիսային (Շևչենկոյի փողոց շրջան), Ուգոլբազա, Պադ Օբոդնայա, Ռիբակ ։ Նախոդկա բնակավայրը գտնվում էր նավահանգստային և կենտրոնական հրապարակի ժամանակակից փողոցի տեղում, ընդհանուր առմամբ մոտ 50 մասնավոր տուն կար։ Մարդիկ գյուղում զբաղվում էին օժանդակ տնտեսությամբ և ձկնորսությամբ։ Նավահանգստային կետն իրենից ներկայացնում էր 1935 թվականին կառուցված 125 մետր երկարությամբ պիեր, պահեստային տարածքներ և երկաթուղային ճանապարհներ։ Պիերից առաքում էին ածուխ և ընդհանուր բեռներ։ Ափին տեղակայված էին փայտե շինություններ, գրասենյակներ, ճաշարաններ, բաղնիքներ, երկաթուղային կայարան, հեռվում կանգնած էր մաքսատան շենքը։ Կար ինքնավար էլեկտրամատակարարում, որն աշխատում էր ածուխի և կերոսինի շնորհիվ։ Գյուղի միակ փողոցը՝ Դելովայան, ծովից առևտրային նավահանգստի կառավարման ժամանակակից տարածքում բարձրացել է սոպկա և ապա կտրուկ իջել Կամենկի գետի բերան, որտեղից սկսվում է գրունտային ճանապարհը դեպի Ամերիկանկա, ապա դեպի Սուչան ։ 1934 թվականից Աստաֆևի հրվանդանում սկսել է գործել ռազմանավերի և սուզանավերի բազա։
1934 թվականին Հեռավորարևելյան շոգենավով մշակվել է առևտրական նավահանգստի (2 բեռնատար շրջան՝ ածխի և անտառային) կառուցման առաջին նախագիծը Նախոդկայի ծոցի ափին՝ Սուչան գետի գետաբերանից, սակայն ավելի ուշ այդ գաղափարից հրաժարվել են ։ 1939 թվականի ապրիլին Նախոդկա «Վոյկով» ականակրով ՏՈՖ-ի հրամանատարի և Պրիմորսկի երկրամասի 1-ին քարտուղարի ուղեկցությամբ ժամանել է ՌԿԿԿ Կենտկոմի քարտուղար Անդրեյ Ժդանովը։ Ուսումնասիրելով ծովախորշը՝ Ժդանովն ասել է. «Այս վայրում կլինի գեղեցիկ քաղաք-նավահանգիստ» ։ Դրանից հետո, նույն տարվա հոկտեմբերի 7-ին որոշում է ընդունվել կենտրոնական կոմիտեի և ԽՍՀՄ Ժողկոմխորհի № 1646-399 «Վլադիվոստոկի առևտրային և ձկնային նավահանգիստների Նախոդկայի ծովածոց տեղափոխելու մասին» որոշումը։ 1936 թվականի մայիսի 1-ին տեղի է ունեցել Լացիս երկաթուղային կայարանի բացումը։ 1940 թվականի հուլիսի 16-ին Նախոդկա բնակավայրը դասվել է աշխատանքային ավանների շարքին։ 1944 թվականի սեպտեմբերի 9-ին ՌՍՖՍՀ Գերագույն խորհրդի նախագահի հրամանագրի համաձայն՝ Բուդյոնովսկի շրջանի բաժանումից ստեղծվել է Նախոդկայի շրջանը՝ Նախոդկա աշխատանքային գյուղում կենտրոնով։ 1947 թվականին Նախոդկայի նավահանգիստ է եկել առաջին առևտրային նավը՝ դանիական «Գրետա Մերսկ» շոգենավը, որը սարքավորումներ էր հասցրել նավահանգստի շինարարությունը շարունակելու համար ։
1930-1940-ական թվականներին Նախոդկայում գործել են ստացիոնար ճամբարներ և ԳՈւԼԱԳի բանտարկյալների կուտակման վայրը։ «Ուղղիչ-աշխատանքային ճամբարի և № 213 շինարարության վարչությունը» (ՆԿՎԴ Հիդրոտեխնիկական շինարարության գլխավոր վարչության համակարգում) Նախոդկայի ծովախորշում գործել է 1939 թվականի դեկտեմբերից մինչև 1941 թվականը, որից հետո առևտրային նավահանգստի շինարարությունը փոխանցվել է ՆԿՎԴ «Դալստրոյին»։ Ձկնորսական նավահանգստի շինարարության վրա բանտարկյալների ամենօրյա աշխատանքն օգտագործվել է մինչև 1958 թվականը։ Ճամբարային գոտիները տեղավորվել են 1-ին, 2-րդ, 44-րդ տեղամասերում, Աստաֆևի հրվանդանում և Լիսյեմ կղզում ։
1945 թվականից մինչև 1950 թվականը Նախոդկայում տեղակայված է եղել ճապոնացի ռազմագերիների ճամբար։ «Դալստրոյի» վարչությունը և նրա սոցիալական ենթակառուցվածքը գտնվում էին վարչական քաղաքում։ Նախոդկայի աշխատանքային բնակավայրի շինարարությունն իրականացվել է «Դալստրոյի» մշակած ծրագրով։ Աշխատել են նաև ազատագրված աշխատողները ։ Լիսյեմ կղզում բանտարկյալների գաղութը գործել է 1937-1941 թվականներին ։ Նախոդկայի ծովախորշում առաքման կետը (ի սկզբանե ՍՎԻՏԼի կառուցվածքում) գործել է 1938 թվականից մինչև 1946 թվականը։ Տրանզիտկայի տարանցման ճամբարային գոտիները (տեղավորել են մինչև 20 հազար դատապարտյալ) տեղակայվել են Սոլեն լճի, Չափահասության հրապարակի և Ձկնային նավահանգստի շրջաններում։ Տրանզիտկան բաժանված է եղել Վերին Տրանզիտկայի, Ստորին Տրանզիտկայի, ընդհանուր ռեժիմի ճամբարի և Կանանց ճամբարի։ Շատ բանտարկյալներ մահանում էին թոքաբորբի և ինֆեկցիոն հիվանդությունների հետևանքով, մահացածները թաղվում էին Պոգրանիչնայա ժամանակակից փողոցի շրջանում և Օբոդնիի փողոցի եզերքով (հնաբնակների վկայությամբ, փայտե սյուներն այդ վայրերում կանգնած էին դեռևս 1950-ականների վերջին) ։ Անհայտ գերեզմանները ցրված էին ամբողջ քաղաքում, շատ շենքեր կանգնած են ոսկորների վրա ։ «Դալստրոյ» շոգենավի պայթեցումից հետո առևտրային նավահանգստի կառամատույցների մոտ (որն օդ էր բարձրացրել 1,8 հազար տոննա մազութ, և այնուհետև երկու ժամվա ընթացքում անձրև է տեղացել Նախոդկայի վրա) և Կոլիմա պայթուցիկի պահեստների մոտ 1946 թվականին Նախոդկայից տեղափոխվել է Վանինո նավահանգիստ։ 1950 թվականի մայիսի 18-ին ՌԽՖՍՀ Գերագույն Խորհրդի նախագահության հրամանով, Նախոդկայի աշխատանքային ավանին շնորհվել է քաղաքի կարգավիճակ։ 1950 թվականի մայիսի 23-ին հաստատվել են առաջին փողոցները՝ Նաբոդկինի պողոտա, Կենտրոնական (այժմ ՝ Գագարին), Լերմոնտովա և Կրիլովա։ Ավելի ուշ հայտնվել է Մոսկվայի փողոցը (այժմ Լենինի) ։
Տրանզիտկայի ճամբարային գոտիները (տեղավորել են մինչև 20 հազար դատապարտյալ ) տեղակայվել են Սոլեն լճի, Չափահասության հրապարակի և Ձկնային նավահանգստի շրջաններում։ Տրանզիտկան բաժանված է Վերին Տրանզիտկայի, Ստորին Տրանզիտկայի, ընդհանուր ռեժիմի ճամբարի և Կանանց ճամբարի։ Շատ բանտարկյալներ մահանում էին թոքաբորբի և ինֆեկցիոն հիվանդությունների հետևանքով, մահացածները թաղվում էին Պոգրանիչնի ժամանակակից փողոցի շրջանում և Օբոդնի փողոցի եզերքով (հնաբնակների վկայությամբ՝ փայտե սյուներն այդ վայրերում կանգնած էին դեռևս 1950-ականների վերջին)։ Անհայտ գերեզմանները ցրված էին ամբողջ քաղաքում, շատ շենքեր կանգնած էին ոսկորների վրա։ «Դալստրոյ» շոգենավի պայթեցումից հետո առևտրային նավահանգստի կառամատույցների մոտ (որն օդ էր բարձրացրել 1,8 հազար տոննա մազութ, և այնուհետև երկու ժամվա ընթացքում անձրև է տեղացել Նախոդկայի վրա) և Կոլիմա պայթուցիկի պահեստների մոտ 1946 թվականին Նախոդկայից տեղափոխվել է Վանինո նավահանգիստ ։
1950 թվականի մայիսի 18-ին ՌՍՖՍՀ Գերագույն Խորհրդի նախագահության հրամանագրով Նախոդկա աշխատանքային բնակավայրին շնորհվել է քաղաքի կարգավիճակ։ 1950 թվականի մայիսի 23-ին հաստատվել են առաջին փողոցները՝ Նախոդկայի պողոտա, Կենտրոնական (այժմ՝ Գագարին), Լերմոնտովա և Կրիլովա։ Ավելի ուշ հայտնվել է Մոսկվայի փողոցը (այժմ Լենինի)։
1950 թվականին Նախոդկայի Ձկնային նավահանգստում բեռնման տակ են հայտնվել առաջին նավը՝ «Լունաչարսկի» շոգենավը։ 1953 թվականին քաղաքում բացվել է ավտոբուսային կանոնավոր երթևեկություն։ 1956 թվականին Պրեոբրաժենիայից Նախոդկա է տեղափոխվել ակտիվ ծովային ձկնորսության վարչությունը։ 1956 թվականին նախկին հյուրանոցի շենքում բացվել Է հեռավորարևելյան ծովային ուսումնարանը։ 1957 թվականին ստեղծվել է ծովափնյա նավանորոգարանի գործարան և «Դալմորհիդրոստրոյ» ։ 1960 թվականին ստեղծվել է Հեռավորարևելյան կինոտեխնիկումի մասնաճյուղը։ 1961 թվականին հաստատվել են Նախոդկայի առաջին քույր հարաբերությունները ճապոնական Մայդզուրու քաղաքի հետ։ Ավելի ուշ Նախոդկան մտերմացել է ճապոնական Օտարու և Ցուրուգա քաղաքների, ամերիկյան Օքլենդ և Բելլինգհեմ քաղաքների հետ։ 1965 թվականին Նախոդկայում բացվել է «Դալինտորգ» արտահանման-ներմուծման գրասենյակը, որը ղեկավարում էր ԽՍՀՄ Հեռավոր Արևելքի առևտրային հարաբերությունները Ճապոնիայի, Ավստրալիայի և Հյուսիսային Կորեայի հետ։ 1970 թվականի դեկտեմբերի 16-ին սկսվել է Արևելյան նավահանգստի կառուցումը, որի շինարարությունը հայտարարվել է համամիութենական հարվածային կոմսոմոլական շինհրապարակ։ 1973 թվականին նոր նավահանգստում բեռնման տակ կանգնել է առաջին նավը՝ «Շադրինսկը»։ 1972 թվականին ստեղծվել է «Պրիմորիեի ծովային շոգենավ»։ 1978 թվականին շահագործման է հանձնվել Արևելյան նավահանգստի ածխային համալիրը ։ 1990 թվականի հոկտեմբերի 24-ին ստեղծվել է «Նախոդկա» ազատ տնտեսական գոտին։ 1990-1997 թվականներին պետությունը «Նախոդկա» ԱՏԳ-ի նախագծերում ներդրել է 464,5 մլն ռուբլի, որոնց մեծ մասը ծախսվել է տարածքի ենթակառուցվածքների զարգացման վրա։ Ստեղծվել է 118 համատեղ ձեռնարկություն, ներգրավվել է շուրջ 220 մլն դոլարի ներդրում։ Ազատ գոտու առաջնային նախագծերն էին ռուս-ամերիկյան տեխնոպարկը, ռուս-կորեական տեխնոպարկը, «Նախոդկա» օդանավակայանը, Արևելյան նավահանգստում գտնվող նավթամուղը, Նաբոդկինի ՋԷԿ-ը ։ Սակայն խոշոր նախագծերից ոչ մեկը չի իրականացվել, 2006 թվականին «Նախոդկա» ազատ տնտեսական գոտու ստեղծման մասին որոշումն ուժը կորցրել է, «Նախոդկա» ԱՏԳ-ն դադարել է գոյություն ունենալ։
1990-ականները նշվում են քաղաքում հանցավորության թվի աճով, որը բաժանված է ավազակախմբերի միջև ազդեցության ոլորտների վրա, որոնցից առավել մեծ ճանաչում է ստացել Վեպսի ավազակախումբը։ 1993 թվականի հուլիսի 14-ի ուշ գիշերը՝ ժամը 00։ 20-ին, Նախոդկայում տեղի է ունեցել երկրաշարժ, ժամը 01:30-ին տագնապ Է հայտարարվել վերահաս ցունամիի մասին, մարդիկ լքել են իրենց տները և դուրս եկել բարձունքից, Լեբեդինայի սոպայում առաջացել է հիմնասյուն ։
21-րդ դար
2004 թվականին Նախոդկայի քաղաքային շրջանի կազմավորումից ի վեր Նախոդկա քաղաքը կորցրել է ինքնուրույն վարչական նշանակությունը՝ քաղաքային շրջանի կազմի մեջ մտնելով հինգ այլ բնակավայրերի հետ միասին։ Նույն թվականին վերացվել են քաղաքային տիպի Վրանգել և Լիվադիա ինքնուրույն ավանները, որոնք մտել են Նախոդկա քաղաքի սահմանների մեջ՝ որպես հեռավոր միկրոշրջաններ ։ 2009 թվականին բացվել է «Կոզմինո սպեցմորնեֆտեպորտը»։ Քաղաքի հետագա զարգացումը կապվում է նավահանգիստ-քաղաքի մենաշնորհային վիճակի հաղթահարման, նավթաքիմիական արտադրության զարգացման միջոցով տնտեսության դիվերսիֆիկացման հետ։ Ընդ որում, թույլատրվում է քաղաքի այլասերման ռիսկը «նավթային խողովակին կից աշխատանքային բնակավայրի »:
Ֆիզիկա-աշխարհագրական բնութագիր
Քաղաքի հյուսիսային մասում գտնվում է Սուչանա հովտում, կենտրոնական և հարավային մասերը տարածվել են սոպկաներում։ Թերակղզում ամենաբարձր կետը՝ Կրեստովայա լեռն է (376 մ.): Բրատ (242 մ) և Սեստրա (318 մ) լեռները Նախոդկայի այցեքարտն են։ Դրանք իրենցից ներկայացնում են հնագույն րիֆեր և ունեն բուրգերի ձև։ Բրատի և սեստրայի միջև վեր է խոյանում 144 մ բարձրությամբ Պլեմյանիկ թումբը։ Բրատ լեռան վրա 1973-1982 թվականներին իրականացվել է նավահանգստի կառուցման համար ցածր ամրության կրաքարի արդյունահանում, որի համար լեռան վերին հատվածը 79 մետրով կրճատվել է։ Ստժեստրայի գագաթից բացվում է հժժհամայնապատկեր դեպի Սուչանի գեղատեսիլ հովիտ։
Նախոդկան տեղակայված է Հարավ-Պրիմորյան լեռնա-հովտային մարզում։ Լանդշաֆտների մեջ գերակշռում են լայնատարած բուսականությամբ ցածրադիր հովիտները, ինչպես նաև հանդիպում են գետի հովիտներ սաղարթային անտառներով (քաղաքի հյուսիսային մասը) և մարգագետիններով ափամերձ հարթավայրեր՝ թփերի բուսականությամբ (Տռուդնի թերակղզու հարավը)։ Անտառներ՝ լայնաշերտ և կաղնու։ Հուլիսին ծաղկում է մինչև 10 պոլինոզոավտանգ տեսակի բույսեր, այդ թվում՝ սեխեր ։ Բարձր սեյսմիկ վտանգի շրջան՝ հնարավոր երկրաշարժերով մինչև 8 բալ ուժգնությամբ։ Քաղաքի մոտ Մերիդյան ուղղությամբ տարածվում են Արևելա-պարտիզանական և արևմտա-պարտիզանական տարածաշրջանային տեկտոնական բաժանումները ։
Ջրագրություն
Գլխավոր պողոտայի երկայնքով հոսում է Կամենկա գետը։ Քաղաքի տարածքում կան Սոլյոնոե, Լեբյաժյե, Ռիցա գետերը։ Նախոդկայի ծոցն իր մեջ ներառում է փակ ծովախորշեր՝ Նախոդկա, Վրանգելյա, Կոզմինա և Նովիցկոգո, որոնցում գտնվում են նավահանգստային տերմինալներ։ Ձմռանը ծոցը, բացառությամբ Նախոդկայի ծովախորշերը, գրեթե չի սառեցնում։ Ծովածոցից դուրս գալիս գտնվում է աղվեսի կղզին, որտեղ 1937-1945 թվականներին եղել է ճամբարային գոտի։ Այսօր կղզին անմարդաբնակ է և պատկանում է բնության հուշարձաններին։ Արևելյան ծոցում գտնվում է Ռուսաստանի միակ ծովային արգելավայրը։ Ափերի մեջ գերակշռում են հղկանյութերը, որոնք ներառում են տարբեր բարձրության շեղումներ (Տռուդնի թերակղզում գտնվող Պասեկի հրվանդանի մոտ մինչև 110 մետր) ։ Ծովային ֆաունան բազմազան է. տեղական ջրերում կա տրեպանգ, կատարիկներ, ոստրեներ, ավազահատիկ, ծովախեցգետին, խեցգետին։ 2010 թվականի նոյեմբերին Հարավային միկրոշրջանի մոտակայքում վագրի հետքեր են նկատվել ։ Կիսափակ սենյակների ափը Նախոդկան և Արևելքն ամենաքիչն են ենթարկվում ցունամիի ազդեցությանը։ 1983 թվականի մայիսի 26-ին ցունամիի ալիքների բարձրությունը Նախոդկայի ծոցում հասել է 3-4 մետրի ։
Քաղաքի սահմաններում գործում են կազմակերպված լողալու 9 գոտի, 11՝ Լիվադիայում և 1՝ Վրանգելում ։ Ափերը հիմնականում ավազոտ են, սակայն հանդիպում են նաև սպիտակ ավազով ափեր (Րիֆովայա ծովախորշ)։ 22 լողափային գոտիները վարձակալվում են գործարարներին, ներառյալ քաղաքային «Վոլնա» լողափը ։ Գործում են 32 հանգստի գոտի (որոնցից 7-ը գործում են ամբողջ տարին), 1 առողջարան, 12 մանկական ճամբար և 8 վրանային ճամբար։ Նախոդկայի 24 լողափային գոտիները միաժամանակ կարող են ընդունել մինչև 230 հազար հանգստացողներ։ 2009 թվականի ամռան ամիսներին զբոսաշրջիկների հոսքը, տեղական իշխանությունների գնահատմամբ, հասել է 200 հազարի ։ Խաբարովսկի երկրամասից և Ամուրի մարզից եկածներն իրենց սեփական ավտոմեքենաներով հաճախ «վայրենի» կերպով են հանգստանում՝ ափի երկայնքով ձևավորելով բազմակիլոմետրանոց վրանային քաղաքներ։
Ժամային գոտի
Նախոդկան տեղակայված է UTC+10 ժամային գոտում։ Մոսկվայի հետ տարբերությունը կազմում է +7 ժամ։
Կլիմա
Նախոդկայի կլիման չափավոր մուսոնային է։ Ձմեռային մուսոնն իրենից ներկայացնում է սառը մայրցամաքային օդի մայրցամաքից դեպի ծով տեղափոխումը։ Արդյունքում սահմանվում է ցրտաշունչ, քիչ ամպամած եղանակ՝ փոքր քանակությամբ տեղումներով և Հյուսիսային և Հյուսիսարևմտյան ուղղությունների քամիների գերակշռությամբ՝ 1-7 մ/վրկ արագությամբ։ Ձմռանը լինում է ամսական մեկից մի քանի ուժեղ քամով օր, որը նպաստում է ջերմաստիճանի էական նվազմանը՝ եղանակի դժվարության ցուցանիշով ։ Նախոդկան գտնվում է սառնամանիքի 5-րդ գոտում ։ Գրունտի սառեցման նորմատիվային խորությունը 142 սմ է ։
Գարունը երկարատև է և զով։ Տարվա տաք եղանակին գերակշռում են հարավային և հարավարևելյան քամիները, որոնք փչում են 0-5 մ/վ արագությամբ և ուժեղանում են թայֆունների անցնելիս։ Ամառային մուսոնը գործում է հունիս-օգոստոս ամիսներին։ Ամռան առաջին կեսից մինչև հուլիսի կեսերն Օխոտի ծովից օդային զանգվածների դուրսբերում է տեղի ունենում, ինչը հանգեցնում է զով, ամպամած եղանակին՝ մառախուղով և անձրևով։ Հուլիսի կեսերից տաք և արևոտ եղանակ է։ Այդ ընթացքում հարավից ծովային խոնավ օդի գալու շնորհիվ ձևավորվում է տեղական ծագման ամպամածություն. առավել խիտ ամպամածությունը, որը ցածր կախված է լինում քաղաքի վրա, սովորաբար նկատվում է գիշերային ժամերին, կեսօրին ամպերը բարձրանում և արագ ցրվում են։ Հուլիսին օդի հարաբերական խոնավության մակարդակը հասնում է 90-95%-ի։ Օգոստոսին քաղաքի վրա հաճախ մոլեգնում են արևադարձային ցիկլոնները՝ թայֆունները, որոնք առաջանում են Խաղաղ օվկիանոսի Մարիանսկի և Կարոլինյան կղզիների շրջանում, ինչի հետևանքով 1-2 օրվա ընթացքում թափվում է տեղումների ամսական նորման ։ Նախոդկայի ծոցերում և ծովախորշերում քամու, գետի հոսքի, մակընթացությունների և հոսանքների ազդեցության տակ ձևավորվում է ջրի ինքնավար շրջանառություն։ Սառը հոսքը զգալի ազդեցություն չի թողնում այդ ջրային տարածությունների վրա։ Օգոստոսին լողափերի մակերեսի ջուրը տաքանում է մինչև + 24 °C : Լողափային սեզոնը բացվում է հունիսի կեսերին և տևում մինչեև սեպտեմբերի սկիզբը։ Աշնանը Նախոդկայում տաք է, չոր, պարզ, արևային եղանակի գերակշռությամբ։ Առանձին տարիներին տաք եղանակը պահպանվում է մինչև նոյեմբերի վերջ։
Բնակչություն
1950 թվականից մինչև 1992 թվականը բնակչության թվաքանակի աճը որոշվում էր միգրացիոն ներհոսքով։ 1993 թվականից հետո դիտարկվում է բնակչության թվաքանակի տարեկան նվազում ։ Այս տարի հիմնական դերը խաղացել է միգրացիոն արտահոսքն այլ քաղաքներ (85,3 %) և բնակչության առնվազն բնական նվազումը (մահացության ցուցանիշը գերազանցում է ծնելիության ցուցանիշին) ։ 2005 թվականին Նախոդկայի բնակչության թիվն ավելացել է մի քանի տասնյակ հազարով՝ քաղաքին Վրանգել և Լիվադիա քաղաքային տեսակի ավանների միանալու հաշվին։ 1980-ականների վերջից մինչև 2011 թվականը Նախոդդկան մեծությամբ երկրորդ քաղաքն էր Պրիմորիեում, 2012 թվականի տվյալներով զիջել է այդ տեղն Ուսուրիյսին ։ 2014 թվականին դեպոպուլյացիայի երկու տասնամյակի ընթացքում քաղաքը ժամանակակից սահմաններում կորցրել է ավելի քան 35 հազար բնակիչ (ինչը համադրելի է Պարտիզանսկի նման քաղաքի բնակչության հետ) ։ Նախոդկայի քաղաքային օկրուգի զարգացման ռազմավարական պլանը, որն ընդունվել էր 2007 թվականին, ճանաչել է.
Արտասահմանցի հայրենակիցների վերաբնակեցման աջակցության դաշնային ծրագրով 2009-2010 թվականներին Նախոդկան ընդունել է 19 մարդ, որոնցից երկուսն ավելի ուշ լքել են քաղաքը։ Նախոդկայի բնակչությունն արագ ծերանում է. թոշակառուների մասնաբաժինը 2013 թվականի սկզբին կազմել է 27% ։
2002 թվականին քաղաքի ազգային կազմի տվյալների համաձայն՝ ռուսները կազմել են ընդհանուր բնակչության 89,8 տոկոսը, ուկրաինացիները՝ 3,7 տոկոսը, կորեացիները՝ 1,1 տոկոսը, թաթարները՝ 0,9 տոկոսը, բելառուսները՝ 0,7 տոկոսը ։ 2010 թվականի տվյալներով՝ կրճատվել է ռուսների (բնակչության ընդհանուր թվի 80%-ը) և ուկրաինացիների թիվը, ընդ որում ավելացել է լեզգիների և տաջիկների թվաքանակը ։
Խորհրդային և ժամանակակից ռուսական աղբյուրներն առանձնացնում են Նախոդկայի ագլոմերացիան, որի կազմում է մոտակա Պարտիզանսկ քաղաքը (ճանապարհով գտնվում է 50 կմ հեռավորության վրա), որի հետ կա ճոճանակի միգրացիա ։
Սիմվոլիկա
Նախոդկայի զինանշանը պաշտոնապես ընդունվել է 2000 թվականին, 2005 թվականից օգտագործվում է որպես քաղաքային օկրուգի զինանշան։ Ներկայացնում է նախկին զինանշանի նոր տեսակը, մշակվել է 1994 թվականին, հեղինակը հանդիսանում է Վլադիմիր Բելովը։ Քաղաքի նախկին զինանշանը, որը հաստատվել է 1973 թվականին, ստեղծվել է նկարիչներ Վլադիմիր Բելովի և Գենադի Սենչենկոյի կողմից։ Զինանշանի խարիսխը նավահանգստի և նավագնացության խորհրդանիշն է։ Կարմիր դաշտը նմանեցվում է ռուսական դրոշի գույներից մեկին, կապույտը խորհրդանշում է ծովը, կանաչը՝ տայգան։ Խարիսխը շրջապատող օձերը խորհրդանշում են իմաստություն, Հերմեսի թևերը՝ առևտուր ։
Նախոդկայի դրոշը պաշտոնապես ընդունվել է 2000 թվականին, հեղինակը Վլադիմիր Բելովն է։ 2005 թվականից օգտագործվում է որպես քաղաքային օկրուգի դրոշ։ Քաղաքի դրոշը սպիտակ գույնի կտավ է, որը խորհրդանշում է աշխարհը, որտեղ պատկերված է նավահանգստային քաղաքի խարիսխը և կապույտ գույնի երեք հորիզոնական շերտերը ։
2003 թվականին հայտարարվել է քաղաքի օրհներգի երաժշտության և տեքստի ստեղծման համար մրցույթ, եկել են տեքստի ավելի քան 20 տարբերակ, սակայն օրհներգը չի ընդունվել։ Նախոդկայի բնական խորհրդանիշը Սեստրա սոպկան է։
Իշխանություն
Նախոդկայի քաղաքային օկրուգի կանոնադրության համաձայն, որը 2005 թվականի մայիսի 18-ին ընդունվել է տեղական դումայի կողմից՝ տեղական ինքնակառավարման մարմինները ներառում են՝ քաղաքային օկրուգի ղեկավար, քաղաքապետարան, դումա և վերահսկիչ պալատ։
Նախոդկայի քաղաքային օկրուգի առաջնորդը հանդիսանում է Բորիս Իննոկենտևիչ Գլադկիխը ։
Ներկայացուցչական մարմին է հանդիսանում Նախոդկայի քաղաքային օկրուգի դուման, որը բաղկացած է 30 պատգամավորներից։ Ընտրվում է 5 տարի ժամկետով։ Դումայի նախագահն է Ալեքսանդր Անատոլիի Կիսելյովը։ 2000 թվականից մինչև 2016 թվականի հունիսը դումայի նախագահի պաշտոնը զբաղեցրել է Միխայիլ Պիլիպենկոն ։
Դրանից բացի, 2014 թվականին երկրամասի վարչակազմի մակարդակով ստեղծվել է Նախոդկայի քաղաքային օկրուգի «կուրատորի» ինստիտուտը, որի խնդիրն է եղել «կապող օղակ լինել երկրամասի վարչակազմի և մունիցիպալ կրթության միջև» ։
Օկրուգի վարչակազմի և դումայի գլխավոր մասնաշենքը գտնվում է քաղաքի կենտրոնական հրապարակում։ Համայնքային իրավական ակտերի հրապարակման համար տպագիր հրատարակություն է հանդիսանում «Նախոդկայի բանվորը»։ Գլխավոր ճարտարապետը 2010 թվականից Ս. Կուլպինն է (Ռուսաստանի Ճարտարապետների միության անդամ) ։ Իշխանության դաշնային մարմիններից են անվտանգության դաշնային ծառայությունը, տրանսպորտային դատախազությունը, ոստիկանությունը, մաքսային ծառայությունը (տիրապետության տակ՝ Ֆոկինոյի ափից մինչև Խաբարովսկի երկրամասի սահման)։ «Նախոդկա» ՕՊԿԿ-ն իրականացնում է պետական սահմանի պահպանությունը Վլադիվոստոկից մինչև Խորհրդային նավահանգիստ՝ ծովի երկայնքով ընդհանուր 1441 կմ երկարությամբ ։ Քաղաքի տարածքում տեղակայված է Ռուսաստանի ԶՈՒ հակաօդային պաշտպանության գունդը՝ C-300 և C-400 հրթիռներով ։
Նախոդկայում 2005 թվականից մինչև 2011 թվականը նկատվել է հանցավորության մակարդակի նվազում, 2011 թվականին գրանցվել են 2600 հանցագործություն ։
Բյուջե
2012 թվականի բյուջեի եկամուտները կազմել են 2,708 մլրդ ռուբլի, ծախսերը՝ 2,716 մլրդ ռուբլի ։
Միջազգային հարաբերություններ
Քույր քաղաքներ՝
Համագործակցության այլ տեսակներ՝
Արտաքին հղումներ
Կատեգորիա:Ռուսաստանի քաղաքներ Կատեգորիա:Պրիմորիեի երկրամաս Կատեգորիա:Խաղաղ օվկիանոսի նավահանգիստներ Կատեգորիա:Նավահանգստային քաղաքներ Կատեգորիա:1864 թվականին հիմնադրված բնակավայրեր
Ուսուցիչները (ֆիլմ, 2013)
«Ուսուցիչները» (Les Profs), ռեժիսոր Պիեռ Ֆրանսուա Մարտին Լավալի 2013 թվականին նկարահանված ֆրանսիական կատակերգություն՝ հիմնված Պիկայի և Էռոկի համանուն մուլտֆիլմի վրա։
Լոնդոնյան պայմանագիր
Նկարագրություն
Պայմանագրի համաձայն՝ Իտալիան դուրս եկավ Եռյակ դաշինքից և միացավ Անտանտին, որն արդեն ստեղծվել էր 1914 թվականի սեպտեմբերի 4-5-ը Լոնդոնում կնքված գաղտնի պայմանագրով։ Բացի այդ, մեկ ամսվա ընթացքում Իտալիան պետք է պատերազմ հայտարարեր Գերմանիային և Ավստրո-Հունգարիային, ինչը և արվեց (պատերազմի հայտարարությունը հրապարակվեց նույն թվականի մայիսի 23-ին)։ Դրա դիմաց Իտալիան պատերազմի ավարտին պահանջեց Ավստրո-Հունգարիային պատկանող հողերի մի մասը, ինչպես նաև այլ տարածքներ։
Ուսուցիչները (ֆիլմ, 2013)
Ֆիլմը կինոթատրոններում ցուցադրվելու առաջին շաբաթվա ընթացքում ունեցել է ավելի քան 1 000 000 հանդիսատես, իսկ ընդհանուր դիտումների թիվը Ֆրանսիայում կազմել է 3 953 481    ։
Լոնդոնյան պայմանագիր
Նկարագրություն
Իտալիան պետք է հետ քաշվեր.
Ուսուցիչները (ֆիլմ, 2013)
2015 թվականին նկարահանվել է ֆիլմի երկրորդ մասը՝ «Ուսուցիչները 2» (Les Profs 2)։
Սյուժե
Ժյուլ Ֆեռի ավագ դպրոցը, ունենալով ընդամենը 12 % առաջադիմության մակարդակ, համարվում էր Ֆրանսիայի ամենավատ ավագ դպրոցը։ Կրթության նախարարության աշխատակիցը, ով ցանկանում էր, որ դպրոցը փակվի, թաքցնելով իր իրական մտադրությունները, խորհուրդ է տալիս դպրոցի տնօրենին աշխատանքի ընդունել երկրի ամենավատ ուսուցիչներին՝ համոզելով, որ այդ յուրօրինակ մեթոդը կօգնի բարելավել դպրոցի առաջադիմության մակարդակը մինչև 50 %։ Հետևելով Կրթության նախարարաության աշխատակցի խորհրդին տնօրենն աշխատանքի է ընդունում 7 վատագույն ուսուցիչների, որոնցից յուրաքանչյուրը օգտագործում է դասավանդման սեփական տարօրինակ մեթոդոլոգիան։ Սերժ Կուտիրոն (աշակերտների կողմից անվանված Տիրոկու) հիանալի մաթեմատիկոս է, բայց ոչինչ չգիտի դասավանդման մասին։ Բնավորությամբ շատ ծույլ է, ինչն ապացուցվում է ֆիլմում արած նրա մի շարք արտահայտություններով, ինչպես օրինակ.
Գլեդիսը անգլերենի ուսուցչուհին է, որը բռնապետական հակումներ ունի և չի ենթարկվում կարգապահական ոչ մի կանոնի. զայրանալիս հարվածում է աշակերտներին կավիճի կտորներով։ Ալբեղը քիմիայի ուսուցիչն է, ով դասերի ընթացքում կատարում է մի շարք տարօրինակ, անիմաստ և վտանգավոր փորձեր, որոնց մեծամասնությունն ավարտվում է պայթյունով։ Ամինան ֆրանսերենի ուսուցչուհին է, ով լինելով չափազանց գրավիչ, չի կարողանում աշակերտների ուշադրությունը սևեռել դասին։ Էրիկը ֆիզկուլտուրայի ուսուցիչն է, ով հրաժարվում է դասավանդման ընդունված մեթոդներից և ստիպում աշակերտներին կատարել վտանգավոր վարժություններ։ Մորիսին փիլիսոփայության ուսուցիչն է, ում անհնար է հասկանալ` բացառությամբ, երբ նա ալկոհոլի ազդեցության տակ է։ Անտուան Պոլոշոնը պատմության ուսուցիչն է, ով հանդիսանում է Նապոլեոնի մեծ երկրպագու և ամբողջ դասին խոսում է միայն նրա մասին։
Լոնդոնյան պայմանագիր
Նկարագրություն
Նաև (բայց ոչ միանշանակ) Սերբիային խոստացել էին.
Իտալիան առաջարկեց և դաշնակիցները համաձայնեցին, որ Իստրիայի և Զադարի միջև խորվաթական ափի ճակատագիրը պետք է լուծվի պատերազմից հետո:Իտալիան նաև պնդում էր, որ Սերբիան չպետք է տեղեկացվի համաձայնագրերի մասին։ Սակայն 1915 թվականի օգոստոսի 4-ին դաշնակիցները պաշտոնական նոտա են ուղարկում Սերբիայի իշխանություններին, որով հաստատել են Սերբիայի և Չեռնոգորիայի հետպատերազմյան տարածքային պահանջները։
Ուսուցիչները (ֆիլմ, 2013)
Սյուժե
Մտածելով, որ դպրոցի փակումն արդեն անխուսափելի է նախարարության աշխատակիցը տնօրենին պատմում է իր իրական նպատակի մասին։ Պոլոշոնը լսում է այդ խոսակցությունը և տեղեկացնում մյուս ուսուցիչներին։ Նրանք որոշում են անել ամեն ինչ՝ դպրոցը փրկելու համար։ Այդ նպատակով նրանք գողանում են քննական թեստերը Կրթության նախարարությունից, բայց պարզվում է, որ դրանք ոչ թե ավագ դպրոցի, այլ հիմնական դպրոցի ավարտական թեստերն են։ Աշակերտները, մտածելով, որ դա արված էր իրենց ծաղրելու համար, ուսուցչական անձնակազմի դեմ են տրամադրվում։
Լոնդոնյան պայմանագիր
Նկարագրություն
Համաձայնագիրը գաղտնի էր պահվում, սակայն հրապարակվեց Ռուսաստանում Հոկտեմբերյան հեղափոխությունից հետո (հրատարակվել է «Իզվեստիա» թերթում 1917 թվականի նոյեմբերին)։
Փարիզի խաղաղության կոնֆերանսում Իտալիայի ներկայացուցիչները պնդում էին բանակցել միայն իրենց նախկին դաշնակիցների՝ Սերբիայի և Չեռնոգորիայի ներկայացուցիչների հետ, բայց ոչ պարտված կողմի ներկայացուցիչների հետ, որոնք ընդգրկված էին նոր պետական ​​կազմավորման՝ սերբերի, խորվաթների և սլովենների թագավորության պատվիրակության կազմում։ Մասնավորապես, իտալական պատվիրակությունը բողոքել է երկու խորվաթների և երկու սլովենների համաժողովին մասնակցելու դեմ, որոնցից երեքը եղել են պատգամավորներ, իսկ մեկը՝ պատերազմի ժամանակ Ավստրիայի կաբինետի նախարար։
Ուսուցիչները (ֆիլմ, 2013)
Սյուժե
Ավարտական քնություններին մնում է ընդամենը 2 շաբաթ։ Ուսուցիչները որոշում են հրաժարվել իրենց տարօրինակ դասավանդման մեթոդներից և սկսում են լրջորեն վերաբերվել ուսումնական պրոցեսին։ Քննությունների արդյունքներով աշակերտների 49 % -ն է հաջողությամբ հանձնում դրանք՝ անհրաժեշտ 50 %-ի փոխարեն։ Բայց ուսմասվարի՝ ծույլ աշակերտ Բուլարի հեռացման պահանջի բավարարման շնորհիվ, քննությունները հաջողությամբ հանձնած աշակերտների տոկոսը հասնում է 50-ի և Ժյուլ Ֆեռին չի փակվում։ Ուսուցիչները, իրենց աշխատանքը հաջողված համարելով որոշում են շարունակել դասավանդել Ժյուլ Ֆեռի դպրոցում։
Ծանոթագրություններ
Կատեգորիա:Ֆրանսերեն ֆիլմեր Կատեգորիա:Ֆրանսիական ֆիլմեր
Լոնդոնյան պայմանագիր
Նկարագրություն
Համաձայնագիրը չեղյալ է հայտարարվել 1919 թվականին Վերսալի պայմանագրով, քանի որ ԱՄՆ նախագահ Վուդրո Վիլսոնը, աջակցելով սլավոնական ժողովուրդների պահանջներին և չճանաչելով պայմանագիրը, մերժել է Իտալիայի պահանջները Դալմաթիայի նկատմամբ։ Տիրոլի բաժանումը հաստատվել է նույն թվականին Սեն-Ժերմենի պայմանագրով։
Ճապոնիայի դիրքորոշումը
Ճապոնիան շահագրգռված էր Սերբիայի և Իտալիայի միջև սահմանների խնդրի լուծման հարցում, թեև դրան մասնակցություն չցուցաբերեց։
Տոկիոյում Իտալիայի դեսպանությունը երկար բանակցություններ է վարել Ճապոնիայի արտաքին գործերի նախարարության հետ՝ Իտալիային իրենց հավատարմությունը հայտարարած ավստրո-հունգարացի ռազմագերիներին ազատ արձակելու համար։ Բանակցությունների ընթացքում Իտալիան փորձեց իրավազորություն ձեռք բերել բանտարկյալների նկատմամբ, ովքեր այն տարածքներից էին, որոնք նա պահանջում էր Լոնդոնի պայմանագրով, ներառյալ Հարավսլավիայի շրջանները, ինչպիսիք են Իստրիան և Դալմատիան:Սակայն քանի որ Ճապոնիան չէր մասնակցում պայմանագրի ստորագրմանը, այն թույլ տվեց ազատ արձակել միայն այն բանտարկյալներին, ովքեր համաձայնեցին միանալ իտալական բանակին և անուղղակիորեն Իտալիայի քաղաքացիություն ստանալ ։